b'\n_START_ARTICLE_\nSaarij\xc3\xa4rvi (Kuhmoinen, Pukarankulma)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 6,1 hehtaaria ja se on 450 metri\xc3\xa4 pitk\xc3\xa4 ja 250 metri\xc3\xa4 leve\xc3\xa4. Se sijaitsee Oksj\xc3\xa4rven ja Isosuon v\xc3\xa4liss\xc3\xa4. Sen ymp\xc3\xa4rist\xc3\xb6ss\xc3\xa4 on ollut kaksi maatilaa, joiden v\xc3\xa4liin j\xc3\xa4rvi j\xc3\xa4i. Toinen maatiloista on lopettanut toimintansa. J\xc3\xa4rvell\xc3\xa4 on kartan mukaan yksi luotomainen saari, joka sijaitsee sen it\xc3\xa4rannassa. J\xc3\xa4rven rantaviivan pituus on 1,5 kilometri\xc3\xa4 ja sen rannat ovat mets\xc3\xa4maata tai peltomaata, jota on kahdella rantaosuudella. Maatiloille tulee tiet Pukarankulmalta. J\xc3\xa4ms\xc3\xa4n ja Kuhoisten v\xc3\xa4linen kuntaraja kulkee j\xc3\xa4rven yli niin, ett\xc3\xa4 Kuhmoisiin j\xc3\xa4\xc3\xa4 suurin osa j\xc3\xa4rve\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) P\xc3\xa4\xc3\xa4skyl\xc3\xa4njoen valuma-alueella (35.76), jonka Pukaraj\xc3\xa4rven alueeseen (35.764) se kuuluu. J\xc3\xa4rven vedenpinnan korkeus on 133,9 metri\xc3\xa4 mpy. Siihen on johdettu nelj\xc3\xa4 lyhytt\xc3\xa4 mets\xc3\xa4- tai pelto-ojaa. Sen laskuoja on lyhyt suoraksi kaivettu oja Nuoliaiseen. Vesireitti jatkaa etel\xc3\xa4\xc3\xa4n ja se laskee lopulta Pukaraj\xc3\xa4rven Okslahteen.'